**ZMLUVA**

**na poskytovanie služieb**

**„Zber a zhodnotenie, alebo zneškodnenie vybraných odpadov v kategórii ostatný odpad“**

uzavretá podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a ust. zákona č. 343/2015 Z. z. o verejnom obstarávaní a zmene a doplnení niektorých zákonov v znení neskorších predpisov (ďalej len „ZoVO“)

(ďalej len „Zmluva“)

**Článok 1**

**Zmluvné strany**

Objednávateľ: Východoslovenský ústav srdcových a cievnych chorôb, a.s.

 Ondavská 8

040 11 Košice

Štatutárny orgán: MUDr. Štefan Lukačín, PhD., MHA, predseda predstavenstva

 doc. MUDr. Martin Studenčan, PhD., FESC, MHA, podpredseda predstavenstva

Zodpovedný za plnenie

zmluvy : Ing. Jarmila Černá, externý poradca pre enviroment

IČO: 36 601 284

DIČ: 2022108704

IČ DPH: SK2022108704

Bankové spojenie: Slovenská sporiteľňa, a.s., č. účtu: 0445952274/0900,

IBAN: SK4809000000000445952274

Spoločnosť je zapísaná v Obchodnom registri Mestského súdu Košice, vložka č. 1360/V, oddiel: Sa

(ďalej len „**Objednávateľ**“)

a

Dodávateľ: ...............................................................

 obchodný názov (podľa dokladu o oprávnení podnikať)

 ...............................................................

 sídlo/adresa (podľa dokladu o oprávnení podnikať)

Štatutárny orgán: ...............................................................

 meno, priezvisko, funkcia (podľa dokladu o oprávnení podnikať)

IČO: ...............................

DIČ: ...............................

IČ DPH: ...............................

Bankové spojenie: ...............................................................

 názov peňažného ústavu, číslo účtu

Tel. : ...............................

Fax : ...............................

Spoločnosť zapísaná: ......................................................................................................

(ďalej len **„Poskytovateľ**“)

(ďalej tiež spoločne označovaní aj ako „**zmluvné strany**“)

Zmluva na poskytovanie služieb sa uzatvára na základe výsledku verejného obstarávania postupom pre nadlimitnú zákazku vyhlásenú v Úradnom vestníku EÚ a vo Vestníku verejného obstarávania, ktorej predmetom je: „**Zber a zhodnotenie, alebo zneškodnenie vybraných odpadov v kategórii ostatný odpad**“.

**Článok 2**

**Predmet zmluvy**

1. Predmetom tejto Zmluvy je:
2. záväzok poskytovateľa zabezpečiť odber (nakladanie), prepravu a  zneškodnenie, resp. zhodnotenie odpadov v kategórii ostatný odpad, ktorý vzniká zo zdravotnej starostlivosti a celkovej prevádzky objednávateľa podľa Prílohy č. 1 - Špecifikácia predmetu zákazky tejto zmluvy (ďalej len „Príloha č.1“) a v súlade so zákonom č. 79/2015 Z.z. o odpadoch, a tiež v  súlade s vyhláškou Ministerstva životného prostredia SR č. 365/2015 Z. z. ktorou sa ustanovuje Katalóg odpadov,
3. záväzok poskytovateľa poskytnúť kontajnery na zhromažďovanie jednotlivých druhov odpadu podľa Prílohy č. 1 tejto zmluvy,
4. a záväzok objednávateľa riadne vykonané služby prevziať a zaplatiť cenu dohodnutú touto zmluvou.
5. Poskytovateľ sa zaväzuje vykonať práce podľa bodu 1. vo svojom mene na svoje náklady v požadovanom rozsahu a kvalite.

Článok 3

**Práva a povinnosti zmluvných strán**

1. Poskytovateľ sa zaväzuje:
2. vykonať všetky práce súvisiace s odberom, prepravou a ekologickým zneškodnením odpadov v kategórii „ostatný odpad“ v súlade s právnymi predpismi v oblasti životného prostredia a bezpečnostnými predpismi,
3. vykonať prepravu dopravným prostriedkom spôsobilým na prevádzku tak, aby vyhovoval príslušným právnym predpisom a predovšetkým podmienkam prevádzky v premávke na pozemných komunikáciách,
4. pristaviť vozidlo spolu s vodičom a potrebnými dokladmi, a to vrátane denného záznamu vozidla, tzv: stazky,
5. zabezpečiť váženie odpadu na certifikovanej váhe,
6. umožniť objednávateľovi prostredníctvom poverenej osoby priebežne kontrolovať vykonanie prác, ktoré sú predmetom tejto zmluvy,
7. poskytnúť poradenskú činnosť.
8. Objednávateľ sa zaväzuje:
9. potvrdiť pracovníkovi zhotoviteľa ním predložený denný záznam o výkone vozidla, tzv. stazku, ktorý je podkladom k fakturácii služby, a to:
* priamo na mieste a v čase výkonu služby potvrdí objednávateľ (resp. jeho pracovník),
* alebo výkon služby bude potvrdený objednávateľom ( resp. jeho pracovníkom) do 24 hodín v sídle poskytovateľa.
1. zabezpečiť svoju účasť pri preberaní odpadu poskytovateľom, alebo objednávateľ na to poverí tretiu osobu.
2. Od momentu prevzatia odpadu na prepravu je poskytovateľ zodpovedný za manipuláciu s týmto odpadom v súlade s platnými právnymi predpismi.
3. Poskytovateľ má právo vykonať vizuálnu kontrolu odpadu s cieľom overiť deklarované údaje o pôvode, vlastnostiach a zložení odpadu.
4. Poskytovateľ má právo odmietnuť odpad, ktorý nespĺňa podmienky rozhodnutí na prevádzkovanie zariadenia na zneškodnenie odpadov alebo strediska triedenia odpadov, alebo ak zneškodnenie takéhoto druhu odpadu nie je technicky možné.
5. Nakoľko objednávateľ ako pôvodca odpadu nemá vhodné technické zabezpečenie na využitie odpadov, poskytovateľ ako zneškodňovateľ zabezpečí využitie častí alebo zložky odpadu ako zdroj druhotnej suroviny. Fyzickým prevzatím odpadu sa poskytovateľ stáva držiteľom využiteľnej zložky odpadu.
6. V prípade prenájmu kontajnerov sa objednávateľ zaväzuje:
7. prenajatý kontajner užívať spôsobom na to určeným ,
8. starať sa o ochranu kontajnera pred jeho poškodením a odcudzením ,
9. nevykonávať žiadne úpravy prenajatého kontajnera,
10. nemeniť miesto vyhradeného stanovišťa kontajnera bez súhlasu zhotoviteľa,
11. oznámiť zhotoviteľovi bez zbytočného odkladu poškodenie, zničenie, stratu alebo odcudzenie prenajatého kontajnera,
12. neposkytnúť kontajner do užívania tretej osobe.
13. V prípade produkcie väčšieho množstva odpadov je možné požadovať zo strany objednávateľa vývoz na základe telefonickej objednávky naviac, oproti stanovenému harmonogramu.
14. Poskytovateľ je pri výkone služieb v zmysle tejto Zmluvy povinný postupovať tak, aby neprišlo k vzniku škody v Objekte, v ktorom vykonáva zásah, ani na majetku v ňom sa nachádzajúcom alebo na zdraví ľudí. Poskytovateľ zodpovedá za všetky škody, ktoré vzniknú na majetku alebo zdraví Objednávateľa, jeho zamestnancov alebo tretích osôb v súvislosti s výkonom činností Poskytovateľa v zmysle tejto Zmluvy.
15. Poskytovateľ je povinný mať uzavretú poistnú zmluvu zo zodpovednosti za škodu spôsobenú výkonom jeho činnosti, pričom trvanie poistenia musí byť viazané na trvanie zmluvného vzťahu založeného touto Zmluvou. Poistné krytie poskytovateľa (poistná suma) musí byť uzavreté minimálne vo výške ročnej ceny služby na jednu a všetky poistné udalosti počas poistenej doby.
16. Poskytovateľ berie na vedomie, že objednávanie služieb je právom Objednávateľa, nie jeho povinnosťou. Uvedenie predpokladaného množstva služieb v tejto Zmluve nezaväzuje Objednávateľa na odobratie služieb v uvedenom množstve, ani k žiadnym pravidelným odberom a ani nezakladá žiadne ďalšie práva Poskytovateľa. Objednávky služieb sa zakladajú výlučne na aktuálnych prevádzkových potrebách Objednávateľa.

Článok 4

**Čas a miesto plnenia**

1. Poskytovateľ je povinný vykonať služby podľa tejto Zmluvy na základe vopred dohodnutého harmonogramu podľa Prílohy č. 1 tejto zmluvy, v prípade kontinuálne vznikajúcich odpadov.
2. V prípade odpadov vznikajúcich v nepravidelných cykloch objednávateľ túto skutočnosť oznámi poskytovateľovi minimálne jeden deň vopred na telefonických číslach: ........................................... alebo zašle avízo e-mailom na adrese: ..................................
3. Miestom plnenia je: Východoslovenský ústav srdcových a cievnych chorôb, a.s., Ondavská 8, Košice.

 Kontaktnou osobou Objednávateľa je:

 Ing. Jarmila Černá, externý poradca pre enviroment

tel. č.: +421 918 769 627

e-mail: jarmilacerna@outlook.sk

 Kontaktnou osobou poskytovateľa je ...........................................

 tel. č.: ............................................. fax: .........................................

e-mail: ............................................................................................

1. Poskytovateľ je povinný pri odbere odpadu vystaviť protokol o odbere odpadu - vážny lístok, v ktorom bude uvedené Katalógové číslo odpadu (KČO), množstvo odobraného odpadu uvedené v tonách, dátum prevzatia odpadu, meno a podpis osoby, ktorá odpad prevzala, meno a podpis osoby, ktorá odpad odovzdala.

Článok 5

**Cena a platobné podmienky**

1. Objednávateľ neposkytne Poskytovateľovi preddavok ani zálohu na predmet plnenia podľa tejto Zmluvy.
2. Zmluvné strany prejavujú vôľu uzavrieť túto Zmluvu s tým, že cena za predmet Zmluvy je stanovená dohodou jej zmluvných strán v zmysle zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov. Takto stanovená celková cena za predmet Zmluvy je maximálna a záväzná počas platnosti tejto Zmluvy.
3. Zmluva sa uzatvára na maximálny finančný rozsah podľa bodu 4 tohto článku zmluvy, s predpokladaným množstvom a v jednotkových cenách za mernú jednotku, ktoré sú uvedené v Prílohe č. 2 - Jednotkové ceny tejto zmluvy (ďalej len „Príloha č. 2“).
4. Maximálny finančný rozsah predmetu plnenia podľa tejto zmluvy je: **229 272,00** **EUR bez DPH (slovom: dvestodvadsaťdeväťtisícdvestosedemdesiatdva EUR bez DPH),** celková cena s DPH za celý predmet plnenia zmluvy je vo výške: **275 126,40 EUR s DPH (slovom: dvestosedemdesiatpäťtisícstodvadsaťšesť EUR a štyridsať centov s DPH).**
5. Cena za služby vykonané v súlade s touto Zmluvou sa určí podľa skutočne vykonaných služieb vzájomne odsúhlasených obidvomi zmluvnými stranami v Protokole o odbere odpadu, pričom jednotková cena bude stanovená za odber 1 tony odpadu podľa Prílohy č.2 tejto zmluvy.
6. Cena za predmet Zmluvy je výsledná cena pre Objednávateľa a zahŕňa v sebe DPH, náklady na dopravu do miesta plnenia, manipulácia, poskytnutie kontajnerov, preprava a zneškodnenie odpadu a všetky náklady súvisiace s výkonom služieb podľa tejto Zmluvy. Poskytovateľ sa zaväzuje, že počas platnosti tejto Zmluvy nebude účtovať iné ako dohodnuté ceny uvedené v Prílohe č. 2 tejto Zmluvy.
7. Poskytovateľ prehlasuje, že predmet Zmluvy poskytuje Objednávateľovi za najvýhodnejších zmluvných podmienok, aké poskytuje na relevantnom trhu.
8. Objednávateľ zaplatí cenu za poskytnuté služby na základe faktúry vystavenej Poskytovateľom po poskytnutí služieb podľa tejto Zmluvy.
9. Faktúry musia mať náležitosti daňového dokladu v súlade so zák. č. 222/2004 Z. z. o dani z pridanej hodnoty v znení neskorších predpisov a musia obsahovať číslo tejto Zmluvy a číslo objednávky.
10. Poskytovateľ je zároveň povinný k faktúre vždy priložiť kópiu objednávky Objednávateľa ako povinnú prílohu faktúry. Objednávateľ je rovnako povinný k faktúre priložiť kópiu Protokolu o odbere odpadu ako jej povinnú prílohu okrem prípadov, kedy je faktúra doručená zároveň s Protokolom o odbere odpadu.
11. Splatnosť faktúry je šesťdesiat (60) kalendárnych dní odo dňa jej doručenia Objednávateľovi. Úhradu faktúry vykoná Objednávateľ bezhotovostným prevodom na účet Poskytovateľa. Za deň splnenia peňažného záväzku sa považuje deň odpísania dlžnej sumy z účtu Objednávateľa v prospech účtu Poskytovateľa.
12. Zmluvné strany sa dohodli, že platba za plnenie sa realizuje výlučne bezhotovostným platobným stykom na základe faktúry elektronicky doručenej Poskytovateľom, a to vždy za riadne a včas poskytnuté plnenie. Poskytovateľ je povinný zaslať faktúru elektronicky na e-mailovú adresu: podatelna@vusch.sk. Za deň splnenia peňažného záväzku sa považuje deň odpísania dlžnej sumy z účtu Objednávateľa v prospech účtu Poskytovateľa.
13. V prípade, ak faktúra nebude obsahovať náležitosti podľa bodu 9. a/alebo 10. tohto článku Zmluvy, alebo ak bude faktúra vykazovať iné vecné alebo formálne nedostatky, je Objednávateľ oprávnený vrátiť ju Poskytovateľovi na opravu alebo doplnenie. V takom prípade nová lehota splatnosti začne plynúť dňom doručenia opravenej alebo doplnenej faktúry Objednávateľovi.
14. Zmluvné strany sa dohodli, že pohľadávky, ktoré vzniknú poskytovateľovi z tohto zmluvného vzťahu, poskytovateľ nie je oprávnený postúpiť tretím osobám bez predchádzajúceho súhlasu objednávateľa. Postúpenie pohľadávok bez predchádzajúceho súhlasu objednávateľa je neplatné. Súhlas objednávate je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR.

**Článok 6**

**Zodpovednosť za škody a záručné podmienky**

1. Poskytovateľ je povinný poskytnúť službu v rozsahu, kvalite a termínoch v súlade s touto Zmluvou.
2. V prípade, ak Poskytovateľ nevykoná činnosti v zmysle tejto Zmluvy v termínoch dohodnutých podľa tejto Zmluvy, zodpovedá za škodu, ktorá Objednávateľovi z tohto titulu vznikla. Poskytovateľ je najmä povinný v plnom rozsahu uhradiť prípadne uloženú pokutu alebo sankciu zo strany kompetentných orgánov, ktoré boli uložené Objednávateľovi v dôsledku porušenia povinností Poskytovateľa vyplývajúcich z tejto Zmluvy alebo všeobecne záväzných právnych predpisov.
3. Poskytovateľ poskytuje Objednávateľovi záruku na poskytnuté služby v lehote šiestich (6) kalendárnych mesiacov. Záručná doba začína plynúť dňom podpisu Protokolu o odbere odpadu.
4. V prípade výskytu závady je Objednávateľ povinný túto skutočnosť písomne oznámiť Poskytovateľovi. Od oznámenia vady Objednávateľom až do jej odstránenia Poskytovateľom záručná doba neplynie. V takomto prípade má Objednávateľ právo na jej bezplatné odstránenie.
5. Poskytovateľ je povinný začať s odstraňovaním vád predmetu plnenia do troch (3) kalendárnych dní od uplatnenia reklamácie Objednávateľom a vady odstrániť v čo najkratšom možnom čase, resp. v termíne dohodnutom s Objednávateľom. Poskytovateľ je oprávnený odmietnuť vybavenie reklamácie, ak závadu spôsobil Objednávateľ, a to písomne s odôvodnením odmietnutia reklamácie.
6. Objednávateľ je povinný umožniť Poskytovateľovi prístup do priestorov, v ktorých sa majú vady zistené počas záručnej doby odstraňovať.
7. Poskytovateľ zodpovedá za škody vzniknuté pri plnení predmetu tejto Zmluvy na majetku Objednávateľa, ak táto škoda bola spôsobená preukázaným zavinením Poskytovateľa, resp. jeho zamestnanca, t.j. porušením povinností vyplývajúcich z predmetu tejto Zmluvy. Dôkazná ťarcha leží na Poskytovateľovi.
8. V prípade, ak dôjde k vzniku škody v dôsledku pôsobenia vyššej moci alebo konania tretej osoby, ak boli dodržané všetky povinnosti Poskytovateľa podľa tejto Zmluvy, nebude to považované za porušenie Zmluvy a zmluvné strany nebudú požadovať náhradu škody.

Článok 7

**Úroky z omeškania a zmluvné pokuty**

1. V prípade nedodržania dohodnutého termínu poskytnutia služby Poskytovateľom, je Objednávateľ oprávnený účtovať Poskytovateľovi zmluvnú pokutu vo výške 50,-€ za každý deň omeškania z ceny objednanej služby.
2. Ak je Objednávateľ v omeškaní so splnením svojho peňažného záväzku podľa tejto Zmluvy, je Poskytovateľ oprávnený účtovať Objednávateľovi úrok z omeškania vo výške 0,04 % z nezaplatenej sumy za každý deň omeškania.
3. Ak je Poskytovateľ v omeškaní s vybavením oprávnenej reklamácie, je Objednávateľ oprávnený účtovať Poskytovateľovi zmluvnú pokutu vo výške 0,04 % za každý deň omeškania z celkovej ceny vadne poskytnutej služby.

Článok 8

**Ochrana osobných údajov**

1. Osobné údaje dotknutých osôb, ktoré sú súčasťou tejto zmluvy sú spracúvané objednávateľom na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov. Bližšie informácie sú uvedené na webovom sídle spoločnosti www.vusch.sk.
2. Poskytovateľ je povinný podľa nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) dodržiavať mlčanlivosť o osobných údajoch, ako aj o všetkých skutočnostiach o ktorých sa dozvedel pri vykonávaní činností vyplývajúcich z tejto zmluvy. Zároveň je povinný o tejto povinnosti preukázateľne poučiť aj svojich zamestnancov. Povinnosť zachovávať mlčanlivosť platí aj po skončení trvania zmluvy. V opačnom prípade objednávateľovi zodpovedá za škodu, ktorá objednávateľovi vznikla porušením tejto povinnosti.
3. Poskytovateľ sa zaväzuje dodržiavať etické zásady Objednávateľa uvedené v Etickom kódexe obchodných partnerov spoločnosti Východoslovenský ústav srdcových a cievnych chorôb, a.s. (ďalej len "Etický kódex") zverejnenom na webovom sídle Objednávateľa www.vusch.sk, pričom v prípade zistenia, že Poskytovateľ Etický kódex porušuje, je Objednávateľ oprávnený odstúpiť od zmluvy.

Článok 9

**Trvanie a záväznosť Zmluvy**

1. Zmluva sa uzatvára na obdobie tridsaťšesť (36) kalendárnych mesiacov odo dňa nadobudnutia jej účinnosti, resp. do doby naplnenia dohodnutého maximálneho finančného rozsahu podľa článku 5 odsek 4 tejto zmluvy v závislosti od toho, ktorá z uvedených skutočností nastane skôr.
2. Platnosť tejto Zmluvy končí dňom straty oprávnenia na poskytovanie dohodnutých služieb Poskytovateľom.
3. Okrem prípadov uvedených v bode 1. a 2. tohto článku Zmluvy, je možné ukončiť Zmluvu aj:
4. písomnou dohodou jej zmluvných strán,
5. odstúpením bez uvedenia dôvodu v prípade podstatného porušenia povinností niektorou zmluvnou stranou a tiež z dôvodov podľa zákona č. 343/2015 o verejnom obstarávaní.
6. Za podstatné porušenie tejto Zmluvy zo strany Objednávateľa sa považuje neuhradenie faktúry do tridsiatich (30) kalendárnych dní po lehote splatnosti.
7. Za podstatné porušenie tejto Zmluvy zo strany Poskytovateľa sa považuje nedodržanie termínu poskytnutia služby, ktorá je predmetom Zmluvy aj po písomnom napomenutí Poskytovateľa Objednávateľom počas platnosti tejto Zmluvy. Zároveň sa za podstatné porušenie považuje omeškanie Poskytovateľa s riadnym odstránením vád podľa článku 6 tejto Zmluvy.
8. Objednávateľ je oprávnený od tejto Zmluvy odstúpiť v prípade, ak zamestnanci Poskytovateľa zjavným spôsobom porušujú pracovnú disciplínu, zásady bezpečnosti práce a ochrany zdravia, resp. iné dohodnuté podmienky.
9. Odstúpenie od Zmluvy je účinné dňom doručenia písomného odstúpenia od Zmluvy druhej zmluvnej strane.
10. Počas platnosti a účinnosti tejto Zmluvy Poskytovateľ nie je oprávnený (teda nesmie) svoje poskytovateľské práva na predmet Zmluvy, ktoré mu vyplývajú zo zmluvného vzťahu uzavretého na základe výsledku verejného obstarávania s Objednávateľom, preniesť na iného poskytovateľa alebo odstúpiť inému Poskytovateľovi.

**Článok 10**

**Subdodávky**

1. V prípade, ak Poskytovateľ zabezpečuje časť plnenia predmetu zmluvou prostredníctvom svojich subdodávateľov, zodpovedá za riadne plnenie predmetu zmluvy tak, akoby ho zabezpečil v celom rozsahu sám.
2. Poskytovateľ garantuje spôsobilosť subdodávateľov pre plnenie predmetu zmluvy.
3. Poskytovateľ je povinný Objednávateľovi oznámiť akúkoľvek zmenu údajov o subdodávateľoch. Za týmto účelom je Poskytovateľ povinný najneskôr v deň, ktorý predchádza dňu účinnosti akejkoľvek zmeny údajov o subdodávateľoch, aktualizovať znenie Prílohy č. 3 tejto zmluvy – Zoznam známych subdodávateľov a doručiť ju Objednávateľovi spolu s písomným oznámením, v ktorom uvedie všetky podrobnosti týkajúce sa zmeny údajov o subdodávateľoch, pričom Zmluvné strany sa zároveň výslovne dohodli, že pre prijatie takejto zmeny sa nevyžaduje uzavretie samostatného písomného dodatku.
4. Poskytovateľ má právo na zmenu resp. na doplnenie nového subdodávateľa vo vzťahu k plneniu predmetu zmluvy, ktorého sa táto zmluva týka.
5. Ak Poskytovateľ zmení, resp. doplní nového subdodávateľa je povinný najneskôr v deň, ktorý predchádza dňu účinnosti zmeny, aktualizovať znenie Prílohy č. 3 tejto zmluvy – Zoznam známych subdodávateľov a doručiť ju Objednávateľovi spolu s písomným oznámením, v ktorom uvedie všetky podrobnosti týkajúce sa zmeny resp. doplnenia nového subdodávateľa, pričom Zmluvné strany sa zároveň výslovne dohodli, že pre prijatie zmeny, resp. doplnenie subdodávateľa sa nevyžaduje uzavretie samostatného písomného dodatku. Nedodržanie povinností stanovených Poskytovateľovi týmto ustanovením zmluvy sa považuje za podstatné porušenie zmluvných podmienok Poskytovateľom a zakladá právo Objednávateľa odstúpiť od zmluvy. Poskytovateľ je zároveň povinný nahradiť škodu, ktorá vznikla Objednávateľovi porušením tejto povinnosti.
6. V prípade zistenia, že subdodávateľ počas trvania tejto zmluvy nie je v súlade s ust. § 11 ods.1 ZoVO zapísaný v Registri partnerov verejného sektora, je Objednávateľ oprávnený od tejto zmluvy odstúpiť.
7. Poskytovateľ je povinný na požiadanie Objednávateľa predložiť Poskytovateľovi všetky zmluvy uzavreté v súvislosti s plnením podľa tejto zmluvy so subdodávateľmi.

Článok 11
Vyššia moc

1. Zmluvné strany sú zbavené zodpovednosti za čiastočné alebo úplné neplnenie zmluvných povinností podľa tejto zmluvy v prípade, že toto neplnenie je v dôsledku vyššej moci. Pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť Zmluvné strany, a to najmä podľa ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu.
2. Tá zmluvná strana, ktorá sa odvolá na vyššiu moc, je povinná to oznámiť druhej zmluvnej strane najneskôr do 5 kalendárnych dní od vzniku tejto skutočnosti a môže požiadať o prípadnú úpravu podmienok zmluvy.
3. Na požiadanie zmluvnej strany, ktorej boli avizované okolnosti vyššej moci, je povinný oznamovateľ predložiť hodnoverný dôkaz.
4. Ak nedôjde k dohode, má zmluvná strana, ktorej boli avizované okolnosti vyššej moci právo ukončiť platnosť tejto zmluvy podľa článku 9 bodu 3. písm. b) tejto zmluvy.

Článok 12

Záverečné ustanovenia

1. Zmluvné strany prehlasujú, že v čase uzavretia tejto Zmluvy im nie sú známe žiadne okolnosti, ktoré by bránili, alebo vylučovali uzavretie takejto Zmluvy, resp. ktoré by mohli byť vážnou prekážkou jej plnenia.
2. Akékoľvek zmeny a doplnky tejto Zmluvy sa môžu robiť výlučne formou písomných dodatkov, ktoré musia byť odsúhlasené a potvrdené podpismi obomi zmluvnými stranami a stanú sa jej neoddeliteľnou súčasťou.
3. V prípadoch, ktoré nie sú v zmluve uvedené, riadi sa vzťah zmluvných strán príslušnými ustanoveniami Obchodného zákonníka SR a príslušných právnych predpisov platných v Slovenskej republike.
4. Zmluvné strany sa zaväzujú písomne oznámiť všetky zmeny údajov dôležitých pre bezproblémové plnenie Zmluvy druhej zmluvnej strane (napr. zmena sídla, obchodného mena, bankového spojenia a pod.).
5. Neoddeliteľnou súčasťou tejto Zmluvy sú:

Príloha č. 1 - Špecifikácia predmetu zákazky (Príloha č. 4 SP)[[1]](#footnote-1)

Príloha č. 2 - Jednotkové ceny

Príloha č. 3 - Zoznam známych subdodávateľov

1. Zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni zverejnenia v Centrálnom registri zmlúv.
2. Zmluva bola vyhotovená v piatich (5) exemplároch, pričom Poskytovateľ dostane dve (2) vyhotovenia a Objednávateľ tri (3) vyhotovenia.
3. Zmluvné strany zhodne vyhlasujú, že táto Zmluva nebola uzatvorená v tiesni, ani za nápadne nevýhodných podmienok pre niektorú zmluvnú stranu, že zmluvná voľnosť zmluvných strán nie je obmedzená, že sa s touto Zmluvou dôkladne oboznámili, rozumejú jej, súhlasia s ňou a prostredníctvom svojich oprávnených zástupcov túto Zmluvu podpísali na znak toho, že zodpovedá ich slobodnej a vážnej vôli.

V Košiciach dňa ..................................... V ......................................... dňa ..................

Za Objednávateľa: Za Poskytovateľa:

........................................................ ........................................................

 MUDr. Štefan Lukačín, PhD., MHA titul, meno, priezvisko, funkcia

predseda predstavenstva pečiatka

Východoslovenský ústav srdcových

 a cievnych chorôb, a.s.

......................................................................................

 Doc. MUDr. Martin Studenčan, PhD., FESC, MHA

podpredseda predstavenstva

Východoslovenský ústav srdcových

 a cievnych chorôb, a.s.

1. Poskytovateľ priloží Prílohu č. 4 SP - ktorú predložil vo svojej ponuke [↑](#footnote-ref-1)